ادريس

ادريس هو رابع نبى للبشر بعد ادم وشيث وآنوش (عليهم السلام).

 نسبه 
فى التوراة هو "أخنوخ" بن يارد بن مهلاييل بن قينن بن انوش بن شيث بن ادم زى اللى مكتوب فى سفر التكوين. 
وفى مؤرخين بيقولوا إن نسبه هو إدريس بن يارد بن مهلائيل وبينتهى نسبه عند شيث بن ادم واسمه عند بنى اسرائيل (خنوخ) و فى الترجمة العربية (اخنوخ) و هو من أجداد نوح عليه السلام.

 إدريس فى الاسلام 
إدريس فى القرآن بيعتبر من الأنبياء المكرمين عند ربنا واللى قالنا كده القرآن الكريم ؛ انه ذكر بصراحة إنه نبى وعشان كدة ؛المسلمين بيؤمنوا إنه نبى .وهو اول واحد خد النبوة من بنى ادم بعد ادم وشيث ،وفى بعض المؤرخين زى ابن إسحاق قال إنه عاصر 308 سنة من حياة جده الكبير ادم ابو البشر.
وفى ناس كتير قالوا إنه هو المشار اليه فى حديث الرسول محمد صلى الله عليه وسلم لما سأله الصحابى معاوية بن الحكم السلمى عن الخط بالرمل فقال (صلى الله عليه وسلم) :" إنه كان نبى يخط به فمن وافق خطه فذاك " .
وكمان المسلمين بيؤمنوا إن الرسول محمد صلى الله عليه وسلم شاف إدريس و هو فى السما الرابعة ساعة رحلة الإسراء والمعراج.

 ولادته وعمره 
العلما المسلمين اختلفوا كلهم فى مولده ونشأته ؛ففى بعض العلما قالوا انه اتولد فى فلسطين ؛ والبعض التانى منهم قال إنه اتولد فى بابل ؛ والبعض التالت قالوا إنه اتولد فى مصر ، و فى اول عمره خد العلم عن شيث و أدم ،ولما كبر ربنا إداله النبوة فنهى المفسدين من ولاد ادم عن مخالفتهم لشريعة أبوهم فئامن بيه ناس قليلة والباقى كذبوه فنوى إن هو يمشى من البلد اللى إتولد فيها و أمر اللى اتبعوه بكدة وفعلا رحل عن بلده ؛ووصل مصر ولما لقى نفسه هو واللى إتبعوه واقفين قدام النيل قعد إدريس يسبح ربنا ويستغفر له ،وفضل هو واللى إتبعوه يدعو اهل مصر للإيمان بالله وبشريعته ؛ لغاية ما آمن بيه ناس كتير.

 وفاته 
كانت مدة إقامة إدريس فى الارض 82 سنة و بعد كده ، ربنا رفعه للسماء زى ما ذكر القرآن الكريم فى سورة مريم.

 اعماله 
وكانت ليه مواعظ وآداب فدعا لدين الله، ولعبادته سبحانه، وتخليص النفوس من العذاب فى الاخرة، بالعمل الصالح فى الدنيا وشجع الناس على الزهد فى الدنيا الفانية الزايلة، و أمرهم بالصلاه والصيام والزكاه وغلظ عليهم فى الطهارة من الجنابة، وحرم كل انواع الخمر و فى مؤرخين كتير فالوا إنه كان فى زمانه 72 لسانا يتكلم بيها الناس فربنا علمه لغتهم كلهم عشان يعلم كل امة منهم بلغتهم. و هو اول واحد علم السياسة المدنية، ورسم لقومه قواعد تمدين المدن، فبنت كل فرقة من الأمم مدن فى ارضها و أنشئت فى زمانه 188 مدينة. وبيعتقد كل المؤرخين بإنه اول واحد خط بالقلم وكتب الجرانيل اللى نزلت عليه من الله و أنه اول واحد خيط الهدوم البيضاء زى الصابئة ولبسها.

 من اقواله وحكمه 
اشتهر إدريس بالحكمة فمن حكمه :
 خير الدنيا حسرة، وشرها ندم.
 السعيد من نظر الى نفسه وشفاعته عند ربه اعماله الصالحة.
 الصبر مع الإيمان يورث الظفر.

تصنيف:اديان